Život je ako jazda na bicykli. Ak chcete udržať rovnováhu, musíte sa hýbať. (Albert Einstein)
Pekne po poriadku. Po štyroch rokoch v (pri) New Yorku sme si povedali, že stačilo a začali sme plánovať návrat na starý kontinent. Nepôjde to celkom zo dňa na deň, takže ešte sa pár mesiacov budeme hlásiť odtiaľto, ale niekedy na budúci rok nás čaká veľké sťahovanie. S tým súvisí aj niekoľko ďalších zmien a istým spôsobom začíname nový život, tak som si povedala, že to je aj vhodný čas na prekopanie blogu (na ktoré som sa aj tak chystala) a týmto vás oficiálne vítam na svojej "novej" stránke.
Nejakú chvíľu potrvá, kým sa mi podarí všetko nastaviť tak, ako by som rada, tak poprosím o trpezlivosť. Pokiaľ by ste sa zatiaľ chceli vrátiť na niečo, čo ste u mňa kedysi čítali, môžete tak spraviť tu.
A ten nový život? Nuž jednak tým, že sa chystáme preč, tak sa zmenili moje študijné plány. Namiesto PhD si z USA donesiem Masters v aplikovanej matematike a tento semester už nebudem študovať, ale učiť. A druhak, nový život začíname aj doslovne. Povedali sme si, že si odtiaľto odnesieme ešte jedného Američana, ktorý je momentálne veľký asi ako čučoriedka.
Toľko stručne o našich novinkách. Podrobnosti budú postupne…